מחלקת הורות, משפחה ורווחה חינוכית במינהל החינוך של עיריית חולון מציעה בימים אלה תוכנית הדרכה להורים שילדיהם יעלו לכיתה א' בשנת הלימודים הבאה. מדובר בתוכנית שנבנתה בשיתוף השירות הפסיכולוגי החינוכי (שפ"ח) והייעוץ החינוכי של משרד החינוך.
בתאריך 9.6.20, בשעה 20:30, יתקיים פאנל לייב בדף הפייסבוק "הורים עושים ח.י.ל"​, ללא תשלום, בהשתתפות אנשי מקצוע מהתחום, כולל מענה לשאלות ההורים. כהכנה לפאנל, נשלחים בימים אלה מסרונים להורי הילדים שעולים לכיתה א' ובהם שאלון קצר לאיתור צרכים.
בתאריכים 17.6-15.6 יתקיימו שלוש שיחות זום בקבוצות קטנות, ללא תשלום, בהנחיית פסיכולוג, מנחת הורים ויועצת חינוכית. במידת הצורך, יתווספו קבוצות נוספות.
בנוסף, ייפתחו קבוצות מוכנות משותפות להורים ולילדים (בתשלום). עבודת הקבוצות תהיה נפרדת לילדים – תעסוק במיומנויות באמצעות ויסות חושי, ונפרדת להורים – על אודות תפקידם במעבר המשמעותי הזה. כמו כן, בכל מפגש יתקיים גם חלק משותף להורים ולילדים.